SUID-AFRIKAANSE RADIOLIGA NUUS VIR SONDAG 1 DESEMBER 2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. 'n Potgooi is ook beskikbaar op die Liga 
se web tuiste. `n Oudio opname sowel as 'n teks weergawe kan van die Liga se 
webblad, www.sarl.org.za, afgelaai word, en jy kan ook daar inteken om nuwe 
bulletins per e-pos te ontvang. 


In die nuus vandag; 

DIE 5 EN 10 MHZ WAZS EN WAGS NAWEEK 

DIE UITSLAE VAN DIE SARL WOENSDAG 80-METER KLUB NAELLOOP 
en 

DIE DESEMBER RADIO ZS 

Bly ingeskakel vir meer inligting oor hierdie en ander interessante nuus. 

DIE 5 EN 10 MHZ WAZS EN WAGS NAWEEK 


Die meeste radio-amateurs spandeer tyd op 80- en A-meter op soek na kontakte 
vir hul Worked Al1 7ZS en Worked AlI Grid Sguares toekennings. Maar daar is 
radio-amateurs wat van `n uitdaging hou en daarom kan jy oor die naweek van 7 
en 8 Desember 2019 aan die 5 en 10 MHz WAZS- en WAGS-uitdaging deelneem. 


Hierdie is NIE `n kompetisie nie! Dit is 'n geleentheid om die nodige OSOs vir 
jou WAZS en WAGS op die 60- en 30-meter bande te kry en 'n geleentheid om 
inligting oor die propogasie van hierdie twee bande in te versamel. 


Die uitdaging duur van 00:00 SAT op Saterdag 7 Desember tot 23:59 SAT op 
Sondag 8 Desember. Let op dat ESB-aktiwiteite op 30-meter slegs gedurende 
plaaslike dagligure is, gelykgolf en digitale modusse is 24/7. Vir die voortplant- 
ing studie, stuur `n afskrif van jou log na zsdbfn@mweb.co.za. En as jy die 
vereiste @SOs het, moet jy aansoek doen vir jou Worked A1I ZS en Worked Al1I 
Grid Sguares op 60- en 30-meter. 


VYF MHZ VIR DIE FALKLANDSE EILANDE 


Die Kommunikasie Reguleerder van die Falklandse Eilande het groot veran- 
deringe aan die Falklandse Eilande se Kommunikasie Wette aangekondig. Hi- 
erdie is op 11 November 2019 in die amptelike Falklandse-eiland Staatskoerant 
gepubliseer en het op 15 November 2019 in werking getree. Een daarvan het 
daartoe gelei dat die nuwe WRG-15 60-m Sekondêre allokasie beskikbaar geword 
het vir Falklandse Radio Amateurs. Die allokasie 5 351,5 - 5 366,5 kHz, met 


'n maksimum drywing van 25 W EIRP, is toegeken vir amateur radio bedry- 
wighede op die eilande. 


TOETSING VAN DIE SARL E-POSSTELSEL 


'n Nuwe e-posstelsel is die afgelope naweek geinstalleer en gebruik vir die ver- 


spreiding van SARL-nuus. En die gremlins' het besluit om te help. Baie dankie 
aan Peter, ZSIPHD wat gedurende die week toetse op die stelsel gedoen het om 
die proses vlot te laat loop. 


SLUIT AAN BY DIE SARL TEEN DIE HALFJAAR TARIEF 


Vanaf Vrydag 29 November 2019 kan jy by die SARL aansluit en die half-jaar 
tarief betaal wat normaal weg op 1 Januarie in werking tree. Voltooi die SARL 
lidmaatskap aansoekvorm en betaal jou ledegeld per EFT oor na die SARL- 
bank rekening. Gewone lede betaal R250; Senior lede (ouer as 65) betaal R150; 
Eggenote betaal R90 en studente lede betaal R60. Die bank besonderhede is 
SA Radio League, ABSA, rekening nommer 4071 588 849, takkode 632 005 en 
tik jou roepsein in die verwysingsveld. 


DIE 2020 NASIONALE KONVENSIE 


Het jy al daaraan gedink om `n mede-radio amateur te nomineer vir een van 
die SARL-toekennings of trofeë? lemand wat die ekstra myl vir die klub en 
amateur radio geloop het! In die Desember 2019-uitgawe van Radio ZS vind jy 
inligting oor die SARL-toekennings en trofeë. Ook meer oor die 2020 Nasionale 
Konvensie wat op 3 en 4 April 2020 gehou sal word en die oproep om mosies en 
benoemings op die Raad te dien. Watter Klub is van plan om die 2021 SARL 
Nasionale Konvensie aan te bied? Die betrokke dokumente kan gevind word 
op die AJV-dokumente-bladsy in die lede-afdeling op die Liga se webwerf. Die 
sluitingsdatum vir benoemings vir toekennings, Raad en mosies is Vrydag 31 
Januarie 2020. Moenie wag tot 30 Januarie om u nominasies in te stuur nie, 
doen dit nou! 


Jy luister na nuus uitsending van die Suid-Afrikaanse Radioliga 
DESEMBER RADIO 7S 


Die Desember-uitgawe van Radio 7S is beskikbaar om af te laai. Lees die bood- 
skap van die SARL President en kry al die inligting oor die 2020 SARL Nasionale 
Konvensie. Vind uit wat het by WRC-19 gebeur. Wat het aardbewings en HE- 
voortplanting met mekaar te doen? ZSGAKV sê son toestande lyk gunstig vir 
ruimteverkenning en ZS3RW wys jou wat SARL Hamnet Noord-Kaap gedoen 
het. 


In die BHF/UHF Nuus kolom kan jy uitvind hoe om `n verskietende ster te 
vang, terwyl ons in die HF Nuus kolom na die WARC-bande kyk. Ons kyk na 
'n paar antenna-idees en vertel jou meer oor die aand voor Kersfees. En daar is 
vele meer in hierdie 60 bladsy uitgawe. 


DIE KONSEP 2020 KOMPETISIE HANDLEIDING EN DAGBOEK VAN 
GEBEURE 


Baie dankie aan die Klubs en individue wat reageer het met die kommentaar vir 
die konsep 2020 Kompetisie handleiding en die Dagboek van Gebeure. Die twee 
dokumente sal nou gefinaliseer word en op gelaai word na die Liga webwerf. `n 
A3-groote jaar kalender gaan ook beskikbaar gestel word. 


KOMPETISIE NUUS 


Die kompetisie komitee het 52 logstate ontvang vir die afgelope Woensdag 80-m 
Klub Naelloop, insluitend `n kontrolelog. Hierdie 52 logstate weerspieël 1 071 
OSOs gedurende die aand van 20 November. 


1ste Boland-ARK - 1 339 punte uit 19 logstate 2de Bo-Karoo ARK - 722 punte 
vanaf 12 logstate 3de Wesrand ARK - 612 punte vanaf 12 logstate dde Hi- 
biskuskus ARK - 173 punte vanaf 4 logstate 


Die algehele resultate né, die 5 naellope: 1ste Boland ARK - 3 736 punte 2de 
Wesrand ARK - 2 875 punte 3de Bo-Karoo ARK - 2 355 punte 4de Hibiskuskus 
ARK - 599 punte 


Die top deelnemers is: 1ste David de Kock, ZSIDDK - 413 punte 2de Romeo 
Nardini, ZSGARG - 365 punte 3de Cl Jones, ZS6BJU - 246 punte 


'n Opsomming van die Woensdag 80-m Klub Naelloop word in die volgende HF 
Happenings gepubliseer. Baie geluk aan die Boland ARK en baie dankie aan 
elkeen wat deelgeneem het. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Daar is tans geen sonvlekke sigbaar nie. Diegene wat hulle eie frekwen- 
sievoorspellings wil doen, kan 'n verwagte effektiewe sonvlektelling van een 
vir die week gebruik. Radio amateurs kan veral met sonsondergang bruikbare 
DX openinge op die 17 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 


Vandag die begin van die YOTA Maand 2 Desember die sluitingsdatum 
vir BHF/UHF Analoog logstate 4 Desember die Provinsiale skole sluit 7 en 
8 Desember - die 5 en 10 MHz WAZS en WAGS naweek 9 Desember die 
sluitingsdatum vir Nuweling Geselligheid logstate 14 en 15 Desember die ARRL 
10-m kompetisie 


Om die bulletin mee af te sluit, 'n opsomming van ons hoof berig: 


Die meeste radio amateurs spandeer tyd op 80- en AJ-meter op soek na kontakte 
vir hul Worked Al ZS en Worked All Grid Sauares toekennings . Maar daar 
is radioamateurs wat van `n uitdaging hou en daarom kan jy oor die naweek 


van 7 en 8 Desember 2019 aan die 5 en 10 MHz WAZS- en WAGS-uitdaging 
deelneem. 


Hierdie is NIE `n kompetisie nie! Dit is 'n geleentheid om die nodige OSOs vir 
jou WAZS en WAGS op die 60- en 30-meter bande te kry en `n geleentheid om 
inligting oor die voortplanting van hierdie twee bande in te versamel. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband en verskeie herleidings 
op BHF en UHF frekwensies regoor Suid-Afrika. `n Heruitsending deur Andy, 
ZSGADY vind op Maandae aande om 19:30 Sentraal Afrika Tyd op 3 620 kHz 
plaas. Ons ontvang graag jou seinrapporte, kommentaar en voorstelle, stuur `n 
€-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZS4BS, geredigeer deur Herman Erasmus, 
ZS1CTA en gelees deUT ..... ee ee wee vee wee wee wee ba ba ba ba Ga Be Be Be be 


Die Afrikaanse Nuusspan groet nou en wens jou “n mooi week toe. Totsiens. 


